SC เปิดตัวแคมเปญ Walk With Meลงทะเบียนร่วมกิจกรรมได้แล้ววันนี้
SC เปิดตัวภาพยนตร์โฆษณา “Walk With Me มิตรภาพดีๆ มีอยู่รอบรั้ว...แค่ออกเดิน” ซึ่งมาพร้อมกับกิจกรรมสุดสร้างสรรค์ พร้อมร่วมสนุกลุ้นรับรองเท้าชิคๆ จาก adidas รุ่นคลาสสิก ลงทะเบียนร่วมกิจกรรมได้ถึงวันนี้
7 ก.ย. 2559


บริษัท เอสซี แอสเสท คอร์ปอเรชั่น จำกัด (มหาชน) หรือ SC เปิดตัวภาพยนตร์โฆษณา “Walk With Me มิตรภาพดีๆ มีอยู่รอบรั้ว…แค่ออกเดิน” โดยใช้เทคนิค Interactive สุดล้ำ จากฝีมือของผู้กำกับมือรางวัลจากประเทศญี่ปุ่น ที่จะทำให้คนดูสนุกสนานและมีส่วนร่วมไปกับภาพยนตร์โฆษณาชิ้นนี้ ด้วยแนวคิดของเนื้อเรื่องที่สวนทางกับการขายบ้าน ทำให้แคมเปญนี้ถือเป็นความท้าทายครั้งสำคัญของแบรนด์ และเป็นครั้งแรกในวงการโฆษณาอสังหาริมทรัพย์ไทยที่ไม่เคยมีใครทำมาก่อน
ซึ่งในสังคมปัจจุบันเราเห็นภาพของผู้คนที่เร่งรีบในการใช้ชีวิต ตอนเช้ารีบตื่นไปทำงาน ตกเย็นกลับบ้านนอน ทำให้มีปฏิสัมพันธ์กับคนรอบข้างน้อยลง ส่งผลให้ความอบอุ่นรอบรั้วบ้านจางหายลงไป ทั้งนี้ Message ที่ซ่อนอยู่ในภาพยนตร์โฆษณา “Walk With Me” คือ SC ASSET ต้องการให้ทุกคนเชื่อว่าการก้าวเท้าเดินออกจากบ้านเป็นโอกาสที่จะทำให้ได้พบปะเพื่อนใหม่ เสริมสร้างสังคมเพื่อนบ้านให้มีความสัมพันธ์และมิตรภาพที่แข็งแรง รวมถึงนัยยะที่แบรนด์ต้องการสื่อสารถึงผู้บริโภค เช่น หนังสือ ที่เปรียบเสมือนสิ่งที่ร้อยเรียงทุกๆ เรื่องราวและความสัมพันธ์เข้าด้วยกัน นอกจากนั้นในแต่ละ Chapter ยังมีเรื่องราวต่างๆ ผ่านเข้ามามากมาย พร้อมระดับความสัมพันธ์ของตัวละครในเรื่องที่เพิ่มขึ้นเรื่อยๆ อีกด้วย
โดยความน่าสนใจของภาพยนตร์โฆษณาชิ้นนี้ ไม่ได้อยู่เพียงแค่ Message ที่ SC ASSET ส่งถึงผู้บริโภคเท่านั้น แต่เป็นการสร้างความแตกต่างของงานโฆษณาในวงการอสังหาริมทรัพย์แบบเดิมๆ ด้วยมิวสิควิดีโอในรูปแบบ Interactive  ที่คุณต้องอึ้ง เพราะครั้งนี้เป็นโฆษณาที่เต็มไปด้วยเซอร์ไพรส์ โดยคุณสามารถมีส่วนร่วมในการตัดสินใจเลือกเส้นทางเดินให้กับตัวละครให้ไปทางซ้ายหรือทางขวาได้ถึง 12 เส้นทางจาก 3 เรื่องราว Night Walker, Dog Walker และ Dream Walker  ซึ่งแต่ละทางที่คุณเลือกจะมีจุดจบที่ไม่เหมือนกัน เพียงแค่ Click! คุณก็สามารถเพลิดเพลินไปกับการรับชมวิดีโอได้อย่างไม่น่าเบื่อ
 ยิ่งไปกว่านั้น ภาพยนตร์โฆษณา Walk With Me ถูกกำกับและตีความโดยโคไซ เซกิเนะ (Kosai Sekine) ผู้กำกับระดับโลก การันตีด้วยรางวัลจากหลายเวที เช่น Cannes Lions Film และ New York Festivals เป็นต้น ร่วมด้วย เจ มณฑล จิรา และ แฮนน่า เบ็งสัน นักร้องและโปรดิวเซอร์จากสวีเดน ที่เมื่อ 2 ปีก่อน เคยสร้างผลงานเพลง “The Way” อันฮือฮามาแล้ว จากแคมเปญ Farm Rak มาร่วมถ่ายทอดเรื่องราวผ่านบทเพลงเพราะๆ “Walk With Me” ในครั้งนี้อีกด้วย
แคมเปญ “Walk With Me มิตรภาพดีๆ มีอยู่รอบรั้ว…แค่ออกเดิน” มาพร้อมกับกิจกรรมสุดสร้างสรรค์ให้ทุกคนได้ร่วมทำดีด้วยการนำรองเท้าที่ไม่ได้ใช้แล้วมาบริจาคให้มูลนิธิ Second Chance ซึ่งจะเป็นตัวแทนส่งต่อให้กับผู้ที่อยู่ในชุมชนคลองเตย พร้อมร่วมสนุกลุ้นรับรองเท้าชิคๆ จาก adidas รุ่นคลาสสิก เพียงติดตามรายละเอียด และลงทะเบียนเล่นกิจกรรมได้ที่ http://walkwithme.scasset.com/ ตั้งแต่วันนี้ ถึง 7 กันยายน 2559 นี้
 